8.การจัดการ

(1) โครงสร้างการจัดการ

แผนภูมิแสดงการจัดองค์กรของบริษัทพาโตเคมีอุตสาหกรรม จำกัด (มหาชน)

บริษัทประกอบด้วย

1.  คณะกรรมการ

2.  คณะกรรมการตรวจสอบ/กรรมการอิสระ

3.  คณะผู้บริหาร

คณะกรรมการและผู้บริหารของบริษัท

คณะกรรมการและผู้บริหารของบริษัท จำนวน 19 ท่าน ณ วันที่ 31 ธันวาคม 2552 ดังนี้

  --------------------------- ------------------------------------- --------------------------------------------
  ชื่อ                          ตำแหน่ง                                

  1. นายเมธา ตริลลิต                                                  ประธานกรรมการ/ กรรมการผู้อำนวยการ

  2. ดร.วิวัฒน์ ตริลลิต                                                  กรรมการผู้จัดการ/รักษาการผู้จัดการฝ่ายบริหาร/การเงิน

  3. นางวันทนา พจนาลัย                                                กรรมการ

  4. นายเชาว์วุธ พจนาลัย                                               กรรมการ

  5. นายสุวิทย์ เวสารัชเวศย์                                             กรรมการ

  6. นายสุรชัย เชิงวิวัฒน์กิจ                                              กรรมการ

  7. นางสาวรัชนี ตริลลิต                                                กรรมการ

  8. Mr.Masahiko Nishizawa    กรรมการ                               

  9. นายเลิศชัย ลีลายนกุล         กรรมการอิสระ/ประธานคณะกรรมการตรวจสอบ   

  10. นายชัยวัฒน์ จันทรศรีวงศ์      กรรมการอิสระ / คณะกรรมการตรวจสอบ       

  11. ดร.จงรัก ปรีชานนท์         กรรมการอิสระ/คณะกรรมการตรวจสอบ         

  12. นายสหาย ทรัพย์สุนทรกุล      กรรมการอิสระ                           

  13. นายชาญวุฒิ คุณีย์พันธุ์         ผู้จัดการฝ่ายการตลาด                      

  14. นายวรัตน์ ลัภย์เสรีสกุล       ผู้จัดการโรงงาน                          

  15. นายวิสุทธิ์ วานิชย์เจริญการ    ผู้จัดการฝ่ายบัญชี                          

  16. นายกวินหาญ พลหาญ         ผู้จัดการฝ่ายวิจัยและพัฒนาผลิตภัณฑ์             

  17. นายระพินทร์ เที่ยงธรรม      ผู้จัดการฝ่ายขายเขต 1                     

  18. นายสายัณห์ วันอารีย์         ผู้จัดการฝ่ายขายเขต 2                     

  19. นางปาริชาติ มนูทัศน์         ผู้จัดการสำนักงาน/เลขานุการบริษัท            
  --------------------------- ------------------------------------- --------------------------------------------

นายเมธา ตริลลิต หรือ ดร.วิวัฒน์ ตริลลิต ลงนามร่วมกับ นางวันทนา พจนาลัย หรือ นายสุวิทย์
เวสารัชเวศย์ มีอำนาจลงนามผูกพันบริษัทพร้อมประทับตราบริษัทเป็นสำคัญ

คณะอนุกรรมการ

คณะกรรมการบริษัทได้แต่งตั้งคณะอนุกรรมการซึ่งมิได้เป็นกรรมการบริหาร และเป็นกรรมการที่เป็นอิสระ เพื่อช่วยในการกำกับดูแลกิจการของบริษัทดังนี้

กรรมการตรวจสอบจัดตั้งขึ้นเมื่อวันที่ 17 ธันวาคม 2542 ประกอบด้วย :

ประธานกรรมการตรวจสอบ นายเลิศชัย ลีลายนกุล

กรรมการตรวจสอบ ดร.จงรัก ปรีชานนท์

กรรมการตรวจสอบ นายชัยวัฒน์ จันทรศรีวงศ์

เลขานุการคณะกรรมการตรวจสอบ นางสาวนวพรโพธิ์ไทย (ผู้ตรวจสอบภายใน)

วาระการดำรงตำแหน่ง 3 ปี

มีการต่อวาระครั้งล่าสุดเมื่อปี 2552 และ นายเลิศชัย ลีลายนกุล
เป็นกรรมการตรวจสอบที่มีความรู้และประสบการณ์ในการสอบทาน งบการเงินของบริษัท

คุณสมบัติของกรรมการอิสระ

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่เป็นกรรมการที่มีส่วนร่วมในการบริหารงาน เป็นพนักงาน ลูกจ้าง
    หรือที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง (ปัจจุบัน และช่วง 2 ปี
    ก่อนได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้องและบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ความสัมพันธ์ทางธุรกิจกับบริษัท

  (ก) ลักษณะความสัมพันธ์

-   ความสัมพันธ์ในลักษณะของการให้บริการทางวิชาชีพ

-   ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่นที่ปรึกษากฎหมาย
    ที่ปรึกษาทางการเงิน ผู้ประเมินราคาทรัพย์สิน เป็นต้น

-   ระดับนัยสำคัญที่เข้าข่ายไม่อิสระ

    -   กรณีผู้สอบบัญชี : ห้ามทุกกรณี

    -   กรณีเป็นผู้ให้บริการทางวิชาชีพอื่น : มูลค่ารายการเกิน 2 ล้านบาทต่อปี

-   ความสัมพันธ์ทางการค้า/ธุรกิจ

    -   ลักษณะความสัมพันธ์ : กำหนดครอบคลุมรายการทางธุรกิจทุกประเภท ได้แก่
        รายการที่เป็นธุรกรรมปรกติ รายการเช่า/ให้เช่าอสังหาริมทรัพย์
        รายการที่เกี่ยวกับสินทรัพย์/บริการ และรายการให้หรือรับความช่วยเหลือทางการเงิน

    -   ระดับนัยสำคัญที่เข้าข่ายไม่อิสระ : มูลค่ารายการ ≥ 20 ล้านบาท หรือ ≥ 3% ของ
        NTA ของบริษัท แล้วแต่จำนวนใดจะต่ำกว่า
        ทั้งนี้ในการพิจาณามูลค่ารายการให้รวมรายการที่เกิดขึ้นระหว่าง 6 เดือน
        ก่อนวันที่มีการทำรายการในครั้งนี้ด้วย

  (ข) กรณีที่มีลักษณะความสัมพันธ์ ตาม (ก) กับนิติบุคคล บุคคลที่ถือว่าเข้าข่ายไม่อิสระได้แก่ผู้ถือ
  หุ้นใหญ่ กรรมการ (ยกเว้นเป็นกรรมการอิสระ/กรรมการตรวจสอบ) และผู้บริหาร หรือ
  partner ของนิติบุคคลนั้น

  (ค) กรณีที่มีลักษณะความสัมพันธ์ตาม (ก) และ (ข) : ปัจจุบันและ 2 ปีก่อนได้รับการแต่งตั้ง

  (ง) ข้อยกเว้น : กรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
  กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งได้
  แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเอกฉันท์

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

  7. กรรมการอิสระที่มีคุณสมบัติ ตาม 1-6
  อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
  โดยมีการตัดสินใจในรูปแบบองค์คณะ (Collective Decision) ได้

คุณสมบัติของคณะกรรมการตรวจสอบ

1.  ได้รับการแต่งตั้งจากคณะกรรมการหรือผู้ถือหุ้น

2.  ทุกคนต้องเป็นกรรมการอิสระ

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

4.  ไม่เป็นกรรมการของ บริษัทใหญ่ บริษัทย่อย บริษัทย่อยลำดับเดียวกัน

5.  มีหน้าที่ตามที่ตลาดหลักทรัพย์กำหนด

  6. มีกรรมการตรวจสอบอย่างน้อย 1
  คนที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้

ประชุมคณะกรรมการ

คณะกรรมการมีกำหนดประชุมโดยปรกติเป็นประจำทุกไตรมาส
และมีการประชุมพิเศษเพิ่มเติมตามความจำเป็น โดยมีการกำหนดวาระชัดเจนล่วงหน้า
เลขานุการบริษัทเป็นผู้จัดตรียมหนังสือเชิญประชุมและเอกสารประกอบการประชุมก่อนการประชุมล่วงหน้า
7 วัน เพื่อให้คณะกรรมการได้มีเวลาพิจารณาศึกษาข้อมูล การประชุมแต่ละครั้งใช้เวลาประมาณ
2.5 ชม โดยในปีที่ผ่านมา คณะกรรมการมีการประชุมตามวาระปกติ 4 ครั้ง และวาระพิเศษ 1
ครั้งดังนี้

+--------------------------+-------------+----------------+-----------+
| รายชื่อ                    | การปร       | กา             | รวม       |
|                          | ะชุมวาระปรกติ | รประชุมวาระพิเศษ |           |
+--------------------------+-------------+----------------+-----------+
| 1.นายเมธา ตริลลิต          | 4/4         | 1/1            | 5/5       |
|                          |             |                |           |
| 2.ดร.วิวัฒน์ ตริลลิต          | 4/4         | 1/1            | 5/5       |
|                          |             |                |           |
| 3.นางวันทนา พจนาลัย        | 4/4         | 1/1            | 5/5       |
|                          |             |                |           |
| 4.นายเชาว์วุธ พจนาลัย       | 3/4         | 1/1            | 4/5       |
|                          |             |                |           |
| 5.นายสุวิทย์ เวสารัชเวศย์     | 4/4         | 1/1            | 5/5       |
|                          |             |                |           |
| 6.นายสุรชัย เชิงวิวัฒน์กิจ      | 3/4         | 0/1            | 3/5       |
|                          |             |                |           |
| 7.นางสาวรัชนี ตริลลิต        | 4/4         | 1/1            | 5/5       |
|                          |             |                |           |
| 8.Mr.Masahiko Nishizawa  | 4/4         | 1/1            | 5/5       |
|                          |             |                |           |
| 9. นายเลิศชัย ลีลายนกุล      | 4/4         | 1/1            | 5/5       |
|                          |             |                |           |
| 10. นายชัยวัฒน์ จันทรศรีวงศ์   | 4/4         | 1/1            | 3/5       |
|                          |             |                |           |
| 11. ดร.จงรัก ปรีชานนท์      | 4/4         | 1/1            | 5/5       |
|                          |             |                |           |
| 12. นายสหาย ทรัพย์สุนทรกุล   | 2/3         | -              | 2/3       |
|                          |             |                |           |
| ได้รับการแต่งตั้ง 10 เมษายน   |             |                |           |
| 2009                     |             |                |           |
+--------------------------+-------------+----------------+-----------+

ทั้งนี้ได้มีการจดบันทึกการประชุมเป็นลายลักษณ์อักษร
ผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

(2) การสรรหา กรรมการและผู้บริหาร

-   กรรมการบริษัทมิได้ผ่านการคัดเลือกจากคณะกรรมการสรรหา
    แต่คณะกรรมการหรือผู้ถือหุ้นที่ถือหุ้นเกินกว่าร้อยละ5 เป็นผู้เสนอชื่อ
    โดยผ่านขั้นตอนการพิจารณาจากคณะกรรมการร่วมกัน
    จากนั้นนำเสนอต่อผู้ถือหุ้นพิจารณาแต่งตั้งในการประชุมผู้ถือหุ้นประจำปี

-   จำนวนกรรมการที่มาจากกลุ่มผู้ถือหุ้นรายใหญ่ 7 ท่าน

-   บริษัท มีคณะกรรมการของบริษัท ไม่ต่ำกว่า 5 คน
    และคณะกรรมการไม่ต่ำกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ให้ที่ประชุมผู้ถือหุ้นเลือกตั้งคณะกรรมการมีหลักเกณฑ์ และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียว หรือหลาย
บุคคลเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

- บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากัน
เกินกว่าจำนวนกรรมการที่พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การถอดถอนกรรมการ

-   ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังต่อๆไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

    (1) ตาย

    (2) ลาออก

    (3)ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ บริษัทมหาชนจำกัด
    พ.ศ. 2535

    (4)ที่ประชุมผู้ถือหุ้นลงมติให้ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    (5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการ เลือกผู้ถือหุ้นคนหนึ่งซึ่งมีคุณสมบัติ และไม่มีลักษณะต้องห้าม ตามมาตรา 68
    แห่งพระราชบัญญัติบริษัทมหาชนจำกัด พศ. 2535
    เข้าเป็นกรรมการแทนในการประชุมคณะกรรมการคราวถัดไป เว้นแต่
    วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้อย่างมีประสิทธิภาพ 

คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้

อำนาจหน้าที่ของคณะกรรมการ

1.  ดูแลและจัดการให้การดำเนินการของบริษัทเป็นไปตากฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

2.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนด

3.  จัดให้มีการประชุมผู้ถือหุ้นเป็นการประชุมใหญ่สามัญประจำปี ภายในไม่เกิน 4 เดือน
    นับแต่วันปิดบัญชีสิ้นปีของบริษัท และจัดประชุมผู้ถือหุ้นเป็นการประชุมวิสามัยเมื่อมีความจำเป็น

4.  จัดประชุมคณะกรรมการบริษัททุกไตรมาสและในการประชุมต้องมีกรรมการไม่น้อยกว่ากึ่งหนึ่งของทั้งหมด
    การวินิจฉัยชี้ขาดของที่ประชุมให้ถือเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

5.  จัดให้มีทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
    เสนอต่อที่ประชุมผู้ถือหุ้น ในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุน
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนนำเสนอต่อที่ประชุมผู้ถือหุ้น

6.  มอบอำนาจดำเนินการให้กรรมการผู้จัดการ ในการดำเนินกิจการของบริษัท
    ตลอดจนมีอำนาจแต่งตั้งและถอดถอนพนักงานของบริษัท รวมทั้งกำหนดค่าตอบแทนในการทำงาน

7.  พิจารณาอนุมัติงบประมาณในการลงทุนและในการดำเนินกิจการของบริษัทประจำปี

8.  ให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงานและการกำกับดูแลการปฏิบัติงาน รวมทั้งควบคุมและบริหารความเสี่ยง

9.  จัดให้มีการรายงานข้อมูลทางการเงิน ข้อมูล และข้อมูลทั่วไปที่สำคัญต่อผู้ถือหุ้น
    อย่างครบถ้วนถูกต้องและเพียงพอ และยืนยันการตรวจสอบรับรองข้อมูลที่รายงาน

10. ห้ามมิให้กรรมการ ประกอบกิจการ เข้าเป็นหุ้นส่วน
    หรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

11. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือผู้ถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

  อำนาจหน้าที่ของคณะกรรมการบริหาร

1.  กำหนดแนวทางกลยุทธ์และดำเนินงานบริษัทให้มีประสิทธิภาพและประสิทธิสูงสุด

2.  ประเมินและกลั่นกรองโครงการลงทุนและงบประมาณประจำปีเพื่อให้คณะกรรมการพิจารณาอนุมัติ

3.  ลงนามในเอกสารผูกพันบริษัทตามที่ได้รับมอบอำนาจจากคณะกรรมการ

4.  พิจารณาอนุมัติการทำสัญญาป้องกันความเสี่ยงด้านอัตราแลกเปลี่ยน
    การซื้อขายเงินตราระว่างประเทศล่วงหน้า

5.  จัดสรรทรัพยากรและสรรหาบุคลากรที่มีศักยภาพเพื่อประโยชน์สูงสุดของบริษัท

อำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการของบริษัทดังต่อไปนี้

(1) สอบทานให้บริษัทมีการรายงานทางการเงินอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (internal control)
และระบบการตรวจสอบภายใน (internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้งโยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

(3)
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

(5) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

(6) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(6.1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(6.2) ความเห็นเกี่ยวกับความเพียงพอของระบบควบคุมภายในของบริษัท

(6.3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(6.4) ความเห็นเกี่ยวกับความเหมาะสมของผู้สอบบัญชี

(6.5) ความเห็นเกี่ยวกับรายการที่อาจมีความขัดแย้งทางผลประโยชน์

(6.6) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(6.7)
ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(charter)

(6.8)
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

(7)
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

สรุปวงเงินอนุมัติของรายการที่สำคัญ

  ------------------------------------- ---------------- ----------------------------------
  วงเงินอนุมัติ                             คณะกรรมการ       กรรมการผู้อำนวยการและกรรมการผู้จัดการ

  1. การอนุมัติการจัดซื้อ จัดหา และจัดจ้าง ต่อครั้ง มากกว่า 40 ล้านบาท ไม่เกิน 40 ล้านบาท

  2. การอนุมัติการจำหน่ายพัสดุคงคลัง           มากกว่า 40 ล้านบาท ไม่เกิน 40 ล้านบาท
  ทรัพย์สินถาวรต่อครั้ง                                        
  ------------------------------------- ---------------- ----------------------------------

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 12 ท่าน ประกอบด้วย

กรรมการที่เป็นผู้บริหาร 2 ท่านคือ

-   นายเมธา ตริลลิต

-   ดร.วิวัฒน์ ตริลลิต

กรรมการที่ไม่ได้เป็นผู้บริหาร 7 ท่านคือ

-   นางวันทนา พจนาลัย

-   นายสุวิทย์ เวสารัชเวศย์

-   นายเชาว์วุธ พจนาลัย

-   นายสุรชัย เชิงวิวัฒน์กิจ

-   นางสาวรัชนี ตริลลิต

-   นายสหาย ทรัพย์สุนทรกุล

Mr.Nishizawa Masahiko (ลาออกเมื่อวันที่ 1 กุมภาพันธ์ 2553)

  กรรมการตรวจสอบซึ่งเป็นกรรมการอิสระ 3 ท่านคือ

-   นายเลิศชัย ลีลายนกุล เป็นกรรมการตรวจสอบที่มีความรู้และประสบการณ์ในการสอบทาน
    งบการเงินของบริษัท

-   นายชัยวัฒน์ จันทร์ศรีวงศ์

-   ดร.จงรัก ปรีชานนท์

การรวมหรือแยกตำแหน่ง

ประธานกรรมการมาจากกลุ่มผู้ถือหุ้นรายใหญ่ซึ่งถือหุ้นร้อยละ 36.64 ของหุ้นทั้งหมด

ประธานกรรมการและกรรมการผู้จัดการมิได้เป็นบุคคลเดียวกัน
การบริหารงานต้องดำเนินการภายใต้การอนุมัติเห็นชอบจากคณะกรรมการซึ่งประกอบด้วยตัวแทนผู้ถือหุ้นรายใหญ่กลุ่มต่างๆ
รวมถึงกรรมการตรวจสอบเพื่อช่วยในการสอบทานและถ่วงดุลอำนาจ

ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้อย่างมีประสิทธิภาพ 

คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้

(3) ค่าตอบแทนกรรมการและผู้บริหาร

- ค่าตอบแทนกรรมการ : บริษัทมิได้จัดให้มีคณะอนุกรรมการค่าตอบแทน
แต่ผ่านการพิจารณาจากคณะกรรมการเอง และขออนุมัติจากที่ประชุมผู้ถือหุ้นในปี 2552 ดังนี้

ค่าตอบแทนที่เป็นตัวเงิน

คณะกรรมการ จำนวน 12 ท่าน ได้รับเฉพาะเบี้ยประชุมครั้งละ 7,000
บาทโดยกรรมการตัวแทนจาก Sojitz Corp. ไม่ขอรับเบี้ยประชุม

ประธานคณะกรรมการตรวจสอบ ค่าตอบแทนเดือนละ 20,000 บาท รวม 240,000 บาท

คณะกรรมการตรวจสอบ ค่าตอบแทนเดือนละ 10,000 บาท รวมท่านละ 120,000 บาท

คณะกรรมการตรวจสอบได้รับเบี้ยประชุมครั้งละ 3,000 บาท รวม 36,000 บาท

กรรมการผู้มีอำนาจลงนามเฉพาะนางวันทนา พจนาลัย ค่าตอบแทนเดือนละ 15,000 บาท รวม
180,000 บาท

รวมเป็นค่าตอบแทนทั้งสิ้นสำหรับคณะกรรมการ 12 ท่าน ในปี 2552 จำนวน 1,080,000.00 บาท

  - ค่าตอบแทนผู้บริหาร : เป็นไปตามหลักการและนโยบายที่คณะกรรมการบริษัทกำหนด
  ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
  และเป็นไปตามกลุ่มอุตสาหกรรม

เจ้าหน้าที่บริหารระดับผู้จัดการ ได้ค่าตอบแทนรวม 14,266,183.27 บาท ซึ่ง
ประกอบด้วยเงินเดือน โบนัส ค่าคอมมิชชั่น ค่าพาหนะ เงินประกันสังคม ค่าประกันชีวิตและอุบัติเหตุ
และเงินสมทบกองทุนสำรองเลี้ยงชีพ

ค่าตอบแทนอื่น - ไม่มี

(4) หลักการกำกำดูแลกิจการที่ดี

สิทธิของผู้ถือหุ้น

นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
เพื่อเพิ่มความโปร่งใสในการดำเนินกิจการและเพื่อเพิ่มความเชื่อมั่นให้กับผู้ถือหุ้น
บริหารงานด้วยความรอบคอบและระมัดระวังเพื่อให้เกิดประโยชน์สูงสุดต่อผู้ถือหุ้น
สามารถตรวจสอบการดำเนินงานของบริษัทได้
บริษัทมีนโยบายเป็นลายลักษณ์อักษรและได้รับความเห็นชอบจากคณะกรรมการ
บริษัทมุ่งมั่นที่จะดำเนินธุรกิจเพื่อสร้างความพึงพอใจแก่ผู้ถือหุ้น
สร้างผลตอบแทนที่ดีอย่างต่อเนื่องและมั่นคง
บริษัทจัดให้มีประชุมสามัญผู้ถือหุ้นโดยให้ผู้ถือหุ้นเข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงาน โดยคำนึงว่าผู้เข้าร่วมประชุมควรจะได้รับ ข้อมูลที่ถูกต้อง เพียงพอ
ทันเวลา และเท่าเทียมกัน ในปี 2552 บริษัทจัดให้มีการประชุมผู้ถือหุ้นประจำปีในวันพฤหัสบดีที่ 9
เมษายน 2552 และได้จัดเตรียมเอกสาร
รายละเอียดซึ่งผู้ถือหุ้นพึงทราบส่งให้ผู้ถือหุ้นได้พิจารณาก่อนเข้าประชุมไม่น้อยกว่า 14 วัน
หากผู้ถือหุ้นไม่สามารถเข้าร่วมประชุมได้ บริษัทได้แนบหนังสือมอบฉันทะพร้อมหนังสือเชิญประชุม
เพื่อผู้ถือหุ้นสามารถแต่งตั้งผู้อื่นเข้าร่วมประชุมได้หรือสามารถแต่งตั้งคณะกรรมการตรวจสอบท่านใดท่านหนึ่งเป็นผู้รับมอบฉันทะเพื่อเข้าร่วมประชุมโดยออกสียงตามที่ผู้ถือหุ้นระบุ
บริษัทเปิดให้ผู้ถือหุ้นลงทะเบียนเข้าร่วมประชุมได้ล่วงหน้าก่อนการประชุมไม่น้อยกว่า 1 ชั่วโมง

การออกเสียงลงคะแนนนับ 1 หุ้น เป็น 1 เสียง เท่ากันหมดทุกราย
และหากมีรายการที่เกี่ยวโยงกันหรือมีผู้ได้รับผลประโยชน์ในบางวาระจะแจ้งรายชื่อผู้ถือหุ้นที่ไม่สามารถออกเสียงได้

บริษัทมีการจดบันทึกการประชุมถูกต้อง ครบถ้วนเพื่อให้ผู้ถือหุ้นตรวจสอบได้

การปฏิบัติต่อผู้ถือหุ้นอย่างเท่าเทียมกัน

บริษัทจัดประชุมสามัญผู้ถือหุ้นในสถานที่ซึ่งทั้งกรรมการ ผู้บริหารและ
ผู้ถือหุ้นสามารถเดินทางมาร่วมประชุมด้วยความสะดวก
ก่อนการประชุมบริษัทได้จัดเตรียมเอกสารโดยมอบหมายให้ศูนย์รับฝากหลักทรัพย์ดำเนินการจัดส่งวาระการประชุมและเอกสารเพื่อการพิจารณาล่วงหน้าตามหลักเกณฑ์ของตลาดหลักทรัพย์ทุกครั้ง
ในการประชุมปี 2552
มีกรรมการและกรรมการตรวจสอบและผู้บริหารเข้าร่วมประชุมโดยพร้อมเพรียง

ประธานที่ประชุมได้เปิดโอกาสให้ผู้ถือหุ้นมีสิทธิเท่าเทียมและสอบถาม แสดงความคิดเห็นโดยอิสระ
และอธิบายวิธีการลงคะแนนเสียงอย่างชัดเจน และประธานได้แจ้งที่ประชุมทราบว่าในวาระนั้นๆ
มีผู้ถือหุ้นลงมติเห็นชอบ ไม่เห็นชอบ และงดออกสียงอย่างละกี่เสียง

ในการประชุมมีผู้สอบบัญชีและที่ปรึกษาทางกฎหมายเข้าร่วมสังเกตการณ์

ผู้ถือหุ้นสามารถเสนอวาระการประชุมเพื่อให้คณะกรรมการพิจารณาได้ ก่อนเดือนกุมภาพันธ์ของทุกปี
โดยทางไปรษณีย์ หรือแฟกซ์ หรือ e-mail : auditcom.pato@gmail.com
บริษัทได้แจ้งผู้ถือหุ้นถึงการเสนอวาระการประชุม หรือเสนอรายชื่อกรรมการผ่าน website
ของตลาดหลักทรัพย์ ฯ เมื่อวันที่ 14 ธันวาคม 2552

ความขัดแย้งทางผลประโยชน์

- คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาอย่างรอบคอบเพื่อผลประโยชน์ต่อบริษัท
รวมถึงการปฏิบัติตามกฎระเบียบของตลาดหลักทรัพย์ด้านการเปิดเผยรายการ ในปี 2552
ตามมาตรา 89/14 ของพรบ. หลักทรัพย์ บริษัทดำเนินการให้กรรมการและผู้บริหาร
จัดส่งรายงานการมีส่วนได้เสียของกรรมการและผู้บริหารครั้งแรก
ต่อประธานคณะกรรมการตรวจสอบ และ ประธานกรรมการ เพื่อลงชื่อรับทราบ
และจัดทำรายงานทุกครั้งเมื่อมีการเปลี่ยนแปลง โดยเลขานุการบริษัทมีหน้าที่จัดเก็บรายงานดังกล่าว

- การดูแลเรื่องการใช้ข้อมูลภายใน

บริษัทมีนโยบายและวิธีการดูแลกรรมการและผู้บริหาร พนักงาน
รวมถึงบุคคลที่เกี่ยวข้องมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชน
โดยผู้ที่อยู่นอกเหนือความรับผิดชอบด้านการจัดทำงบการเงินไม่สามารถรับรู้ข้อมูลเกี่ยวกับงบการเงินจนกว่างบนั้นจะได้ถูกเผยแพร่ต่อสาธารณชนอย่างเป็นทางการ
นอกจากนี้ผู้บริหารทุกท่านจะต้องรายงานการเปลี่ยนแปลงการถือครองหลักทรัพย์ต่อเลขานุการบริษัททันทีที่การถือครองหลักทรัพย์มีการเปลี่ยนแปลงทั้งนี้เพื่อที่จะนำรายงานเสนอต่อประธานกรรมการและรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายใน
3 วัน ทำการหลังจากวันที่ทำการซื้อหรือขาย

บทบาทของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ทั้งกลุ่มพนักงาน ลูกค้า คู่แข่ง เจ้าหนี้การค้า
สิ่งแวดล้อม และ สังคม ดังนี้

พนักงาน บริษัทเน้นความรักสามัคคีในหมู่พนักงาน
ทำงานร่วมกันอย่างสงบสุขในบรรยากาศการทำงานที่เอื้ออำนวย
และเปิดโอกาสให้พนักงานได้พัฒนาศักยภาพของตนเองและนำความรู้ความสามารถมาร่วมกันสร้างความก้าวหน้าทั้งต่อตนเองและองค์กร
จึงจัดให้มีการอบรมและพัฒนาศักยภาพอย่างต่อเนื่อง บริษัทจัดให้มีผลตอบแทน
สวัสดิการที่เหมาะสมและเป็นธรรมแก่พนักงาน เช่น จัดให้มีการตรวจสุขภาพประจำปี
ประกันอุบัติเหตุ ประกันชีวิตและสุขภาพ สวัสดิการรถรับส่ง โรงอาหารที่ถูกสุขลักษณะ
ราคายุติธรรมและพร้อมบริการข้าวฟรี สถานที่ออกกำลังกายพร้อมอุปกรณ์ โบนัส เบี้ยขยัน
งานเลี้ยงสังสรรค์และการท่องเที่ยวประจำปี กองทุนสำรองเลี้ยงชีพ
และเพื่อความปลอดภัยในการทำงาน บริษัทจัดให้มีคณะกรรมการความปลอดภัย
อาชีวอนามัยและสิ่งแวดล้อม เพื่อตรวจสอบความปลอดภัยของที่ทำงานสม่ำเสมอทั้งด้านความร้อน
แสง เสียง รวมถึงการตรวจสอบเครื่องมือเครื่องจักรในการทำงานสม่ำเสมอ

ลูกค้า บริษัทผลิตสินค้าที่มีคุณภาพและได้มาตรฐาน ในราคาที่เป็นธรรม
โดยบริษัทได้เข้าร่วมเป็นแกนนำผลักดันให้เกิดโครงการผลิตสินค้าที่ได้มาตรฐานของสมาคมอารักขาพืชไทย
สินค้าอยู่ในความควบคุมดูแลตรวจสอบด้านคุณภาพจากภาครัฐคือ
สำนักควบคุมพืชและวัสดุทางการเกษตร กระทรวงเกษตรและสหกรณ์
บริษัทพยามยามค้นคว้าวิจัยเพื่อเพิ่มผลิตภัณฑ์ที่เหมาะกับภูมิประเทศ ภูมิอากาศ สามารถควบคุมโรค
และการระบาดของแมลง วัชพืช ได้อย่างมีประสิทธิภาพ เพื่อเพิ่มผลผลิตให้แก่เกษตรกร
ในขณะเดียวกันก็มุ่งเน้นการรณรงค์ให้ความรู้ในการใช้ผลิตภัณฑ์อย่างถูกประเภทและวิธีเพื่อให้เกิดความปลอดภัยทั้งแก่เกษตรกรและผู้บริโภค
รวมถึงรับติชม และ คำร้องเรียนด้านผลิตภัณฑ์ โดยทีมงานซึ่งมีความรู้และประสบการณ์สูง
ซึ่งออกพื้นที่พบลูกค้าเป็นประจำทุกเดือน

คู่แข่งทางการค้า บริษัทปฏิบัติต่อคู่แข่งทางการค้าตามหลักสากลพึงปฏิบัติ
และอยู่ภายใต้กรอบแห่งกฎหมาย และบริษัทไม่เคยมีข้อพิพาทใดๆ ที่เกี่ยวข้องกับคู่แข่งทางการค้า

เจ้าหนี้ทางการค้า บริษัทดำเนินธุรกิจอย่างมีวินัยทางการเงินปฏิบัติตามเงื่อนไขข้อตกทางการค้า
และชำระเงินตามกำหนดเวลาอย่างเคร่งครัดเสมอมา

สิ่งแวดล้อม
เนื่องจากทุกฝ่ายให้ความสำคัญต่อสภาพแวดล้อมจึงได้ย้ายฐานผลิตมาอยู่ในนิคมอุตสาหกรรมบางปู
และให้ความร่วมมือกับกับทุกฝ่ายทั้งภาครัฐและเอกชน โดยปฏิบัติตามข้อกำหนด
กฎระเบียบที่เกี่ยวข้องตามมาตรฐานด้านความปลอดภัย ชีวอนามัยและสิ่งแวดล้อมอย่างเคร่งครัด
รวมถึงการว่าจ้างบริษัทที่ได้มาตรฐานในการกำจัดขยะ น้ำเสีย อย่างถูกต้องตามหลักวิชาการ

นอกจากนี้บริษัทเองตระหนักถึงอันตรายของการใช้สารเคมีอย่างไม่ถูกวิธีและผิดประเภท
จึงได้ดำเนินการให้ความรู้แก่ทุกฝ่ายเสมอมา อีกทั้ง
พยายามค้นคว้าสรรหาผลิตภัณฑ์ซึ่งไม่ส่งผลกระทบต่อสิ่งแวดล้อมแต่สามารถเพิ่มผลผลิตให้กับเกษตรกรได้อย่างมีประสิทธิภาพ

สังคม บริษัทสนับสนุนกิจกรรมทางสังคมเสมอมาโดยในปี 2552
บริษัทได้บริจาคเพื่อการช่วยเหลือทางสังคม เช่น โครงการอาหารกลางวัน โรงเรียนวัดอุทัยธาราม

ทุนการศึกษา นักศึกษาบัณฑิตวิทยาลัย มหาวิทยาลัยมหิดล

จัดหาของขวัญสำหรับงานวันเด็ก เช่น โรงเรียนแจ่มจันทร์ โรงเรียนวัดอุทัยธาราม

สมาคมคนพิการแห่งประเทศไทย

ศูนย์การศึกษาพิเศษปทุมธานี

สนับสนุนโครงการค่ายอาสาสมัครของนักศึกษา

นอกจากนี้บริษัทได้ให้พนักงานมีส่วนร่วมในการเป็นอาสาสมัครช่วยในการจัดการสอนเสริมวิชาภาษาอังกฤษให้แก่เด็กโรงเรียนวัดอุทัยธารามในช่วงพักเที่ยงวันธรรมดา
และ การสอนพิเศษวันเสาร์

ผู้มีส่วนได้เสียสามารถ ติชม ส่งข้อสอบถาม หรือ ร้องเรียน ผ่านคณะกรรมการตรวจสอบได้ที่

คณะกรรมการตรวจสอบ บมจ. พาโตเคมีอุตสาหกรรม อาคาร พาโต 3388 ถนนเพชรบุรีตัดใหม่
บางกะปิ ห้วยขวาง กรุงเทพ 10310 ทางแฟกซ์ 02 3180367 หรือ e-mail ที่
auditcom.pato@gmail.com

ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติการที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานการเงินเสนอผู้บริหารสายงานที่รับผิดชอบ
โดยมีกฎระเบียบการปฏิบัติงานให้ยึดถือเป็นลายลักษณ์อักษร
ทั้งนี้ฝ่ายตรวจสอบภายในต้องรายงานผลการตรวจสอบโดยตรงต่อคณะกรรมการตรวจสอบ

รายงานคณะกรรมการ

รายงานความรับผิดชอบของคณะกรรมการในการจัดทำรายงานทางการเงินประจำปี 2552

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฏรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้รายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท
ณ วันที่ 31 ธันวาคม 2552

(นายเมธา ตริลลิต)

ประธานกรรมการ

ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆ โดยผ่านช่องทางและการสื่อสารของตลาดหลักทรัพย์
เนื่องจากบริษัทยังมีผู้ถือหุ้นรายย่อยเป็นจำนวนน้อยจึงยังมิได้จัดตั้งหน่วยงานด้านผู้ลงทุนสัมพันธ์ขึ้นโดยเฉพาะ
แต่ได้มอบหมายให้นางปาริชาติ มนูทัศน์ ผู้จัดการสำนักงาน และเลขานุการบริษัท
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์ และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่ โทร 0 2318 0360 - 9 ต่อ 118 หรือ e-mail
address : pato2@cscoms.com

จริยธรรมธุรกิจ

บริษัทออกข้อพึงปฏิบัติเกี่ยวกับจรรยาบรรณของคณะกรรมการ และพนักงาน ที่สอดคล้องกับกฎหมาย
ข้อบังคับต่างๆ ที่เกี่ยวข้อง เป็นลายลักษณ์อักษร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ ด้วยความซื่อสัตย์สุจริต รับผิดชอบต่อหน้าที่
และมีระเบียบวินัย
อีกทั้งบริษัทจัดประชุมพนักงานอย่างสม่ำเสมอเพื่อสร้างความเข้าใจอันดีระหว่างกัน

  จรรยาบรรณของกรรมการบริษัทพาโตเคมีอุตสาหกรรมจำกัด(มหาชน)

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต มีจริยธรรม
    และระมัดระวังรักษาผลประโยชน์ของบริษัท

2.  กำหนดนโยบายและทิศทางการดำเนินงานของบริษัทและกำกับควบคุมดูแล
    ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

3.  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐานและโปร่งใส

4.  มีความตั้งใจที่จะดำเนินธุรกิจอย่างต่อเนื่อง

5.  ติดตามการดำเนินกิจการของบริษัทและควรได้รับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัท
    และควรกำชับให้ฝ่ายจัดการบอกกล่าวเรื่องราวที่สำคัญของบริษัทเพื่อให้การดำเนินกิจการของบริษัทเป็นไปอย่างมีประสิทธิผล

6.  ไม่รับเป็นกรรมการในบริษัทที่ก่อให้เกิดความขัดแย้งทางผลประโยชน์กับบริษัทจดทะเบียนที่ตนดำรงตำแหน่งเป็นกรรมการอยู่

 จรรยาบรรณของพนักงานบริษัทพาโตเคมีอุตสาหกรรม จำกัด (มหาชน)

ผู้บริหารและพนักงานพึงปฏิบัติตนเป็นแบบอย่างเพื่อเสริมสร้างบรรยากาศของการทำงานให้เอื้อต่อการปฏิบัติตาม
และเพื่อป้องกันการละเมิดจรรยาบรรณ จรรยาบรรณนี้ไม่สามารถครอบคลุมได้ทุกสถานการณ์
หากพนักงานต้องเผชิญกับสถานการณ์ที่ไม่ได้ระบุไว้นี้กรุณาใช้ดุลพินิจเพื่อไต่ตรองถึงความถูกต้อง
หรือปรึกษาผู้บังคับบัญชาเพื่อการยึดถือเป็นหลักปฏิบัติต่อไป

  1.ปฏิบัติหน้าที่ด้วยความรับผิดชอบ ซื่อสัตย์สุจริต

2.
หาความรู้และประสบการณ์เพิ่มเติมเพื่อสร้างตนเองให้มีความสามารถในการปฏิบัติงานให้มีประสิทธิภาพและประสิทธิผล

3. ปฏิบัติต่อผู้ร่วมงานด้วยความสุภาพ ให้เกียรติ มีน้ำใจ มีมนุษย์สัมพันธ์ที่ดี
ไม่ปิดบังข้อมูลที่จำเป็นในการปฏิบัติงานของผู้ร่วมงาน
และปรับตนให้สามารถทำงานร่วมกับบุคคลอื่นได้เป็นอย่างดี

4. รักษาและเสริมสร้างความสามัคคีระหว่างผู้ร่วมงาน
และช่วยเหลือเกื้อกูลซึ่งกันและกันในทางที่ชอบเพื่อประโยชน์ต่องานของบริษัท
5. ปฏิบัติต่อผู้ใต้บังคับบัญชาด้วยเมตตาธรรมและยุติธรรม ดูแลเอาใจใส่และพัฒนาผู้ใต้บังคับบัญชา
เพื่อให้มีความก้าวหน้าในหน้าที่การงาน ด้วยการถ่ายทอดความรู้ในงาน สนับสนุนให้ได้รับการอบรม
และให้ได้เพิ่มพูนความรู้ประสบการณ์อยู่เสมอ

6. รับฟังความคิดเห็นหรือข้อเสนอแนะจากผู้บังคับบัญชา
และพิจารณานำไปใช้ในทางที่เป็นประโยชน์ต่องานของบริษัท

7. ไม่แสวงหาตำแหน่ง ความดีความชอบ
หรือประโยชน์อื่นใดโดยมิชอบจากผู้บังคับบัญชาหรือจากบุคคลอื่นใด

8.ไม่ใช้ข้อมูลข่าวสารอันเป็นสาระสำคัญต่อการเปลี่ยนแปลงราคาหลักทรัพย์ของบริษัทที่ยังมิได้เปิดเผยต่อประชาชนเพื่อแสวงหากำไรหรือผลประโยชน์
ไม่ว่าทางตรงหรือทางอ้อม . 9. หลีกเลี่ยงการรับสิ่งของหรือเงิน ผลประโยชน์ใดๆ
จากบุคคลอื่นที่มีหน้าที่เกี่ยวข้องหรือธุรกิจเกี่ยวข้องกับบริษัทซึ่งอาจมีผลต่อการตัดสินใจทางธุรกิจของบริษัท
เว้นแต่ในโอกาสหรือเทศกาลที่เป็นประเพณีนิยมและเป็นการรักษาสัมพันธภาพทางธุรกิจโดยปกติ
ทั้งนี้จะต้องไม่มีราคาจนเกินสมควรหรือเกินกว่าเหตุ . 10.
รักษาความลับบริษัทโดยดูแลมิให้เอกสารอันเป็นความลับรั่วไหลหรือตกไปถึงผู้ไม่เกี่ยวข้องอันอาจเป็นเหตุแห่งความเสียหายแก่บริษัท
. 11. ระมัดระวังการแสดงความเห็นต่อบุคคลภายนอกในเรื่องที่อาจกระทบต่อชื่อเสียงบริษัท

12. ไม่นำเอาข้อมูลหรือเรื่องราวของพนักงานอื่น
ทั้งในเรื่องที่เกี่ยวกับการปฏิบัติงานและเรื่องส่วนตัวไปเปิดเผย
หรือวิพากษ์วิจารณ์ในลักษณะที่จะก่อให้เกิดความเสียหายแก่พนักงาน
หรือภาพพจน์โดยส่วนรวมของบริษัท

13. ไม่เข้าไปยุ่งเกี่ยวกับการพนัน และสิ่งเสพติดและ
ไม่ประพฤติตนในทางที่อาจให้เสื่อมเสียชื่อเสียงของตนเองและบริษัท . 14.
ดูแลรักษาทรัพย์สินของบริษัทมิให้เสียหาย สูญหาย หรือนำไปใช้ในทางที่ผิด
ใช้ทรัพยากรที่มีอยู่ให้เกิดประโยชน์สูงสุด ประหยัดและไม่นำไปใช้ในเรื่องส่วนตัว . 15.
ปฏิบัติหน้าที่โดยคำนึงถึงสุขภาพ ความปลอดภัยต่อตนเอง ผู้อื่นและสิ่งแวดล้อม

(5) การดูแลเรื่องการใช้ข้อมูลภายใน

บริษัทมีนโยบายและวิธีการดูแลกรรมการและผู้บริหาร พนักงาน
รวมถึงบุคคลที่เกี่ยวข้องมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชน
โดยผู้ที่อยู่นอกเหนือความรับผิดชอบด้านการจัดทำงบการเงินไม่สามารถรับรู้ข้อมูลเกี่ยวกับงบการเงินจนกว่างบนั้นจะได้ถูกเผยแพร่ต่อสาธารณชนอย่างเป็นทางการ
นอกจากนี้ผู้บริหารทุกท่านจะต้องรายงานการเปลี่ยนแปลงการถือครองหลักทรัพย์ต่อเลขานุการบริษัททันทีที่การถือครองหลักทรัพย์มีการเปลี่ยนแปลงทั้งนี้เพื่อที่จะนำรายงานเสนอต่อประธานกรรมการและรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายใน
3 วัน ทำการหลังจากวันที่ทำการซื้อหรือขาย

(6) บุคลากร

จำนวนพนักงานทั้งหมดของบริษัท พาโตเคมีอุตสาหกรรม จำกัด (มหาชน) ณ วันที่ 31 ธันวาคม
2552 มีทั้งหมด 191 ท่าน โดยแบ่งออกเป็น ฝ่ายบริหารงาน 79 ท่าน และฝ่ายการผลิต 112 ท่าน

บริษัทไม่มีการเปลี่ยนแปลงจำนวนพนักงานอย่างมีนัยสำคัญ

ผลตอบแทนรวมของพนักงานทั้งหมด

เป็นเงินเดือน โบนัส คอมมิชชั่น เงินค่าพาหนะ เงินสมทบกองทุนสำรองเลี้ยงชีพ
เงินประกันชีวิตและอุบัติเหตุ เงินประกันสังคม สำหรับปี 2552 รวมทั้งสิ้น 66,303,463.40 บาท

นโยบายในการพัฒนาพนักงาน

- จัดให้มีการพัฒนาบุคลากรของบริษัททั้งในด้านความรู้และวิชาชีพ โดยจัดให้มีการอบรม ณ
หน่วยงานทุกปี

- ส่งพนักงานเข้าร่วมการอบรมที่จัดขึ้นโดยหน่วยงานภายนอกต่างๆ เพื่อพัฒนาความรู้
ความสามารถให้ทันกับการเปลี่ยนแปลงเป็นประจำ
และเป็นการเตรียมความพร้อมเพื่อความก้าวหน้าในอาชีพ